Franz Beckenbauer

Franz Anton Beckenbauer ( ahoskatua; Munich, Bavaria, Alemania, 1945eko irailaren 11 – Salzburgo, 2024ko urtarrilaren 7a) alemaniar futbolaria izan zen. Ezizenez Kaiser, alemaniar futbolaren historiako jokalaririk onentzat hartu da.

1974ko Munduko Futbol Txapelketa eta 1974ko Eurokopa irabazi zituen Mendebaldeko Alemaniako Selekzioaren kapitaina izan zen eta 1990ko Munduko Futbol Txapelketa irabazi zuen alemaniar selekzioaren entrenatzailea ere bai. Gainera, FC Bayern München taldeko jokalaria zela, UEFAko Txapeldunen Liga bat, Kontinentearteko Kopa bat, Europako Errekopa bat, lau Bundesliga eta lau Alemaniako Kopa bereganatu zituen.

1972 eta 1976 urteetan, Urrezko Baloia saria irabazi zuen. 2004ean, IFFHS erakundeak argitaratutako Mendeko futbolari onenaren sailkapenean hirugarren postuan geratu zen.

Beckenbauer futbolari balioaniztuna izan zen, bereziki erdilari gisa: zelaiko hainbat kokapenetara moldatu zen eta libero postua garatu zuen.

 Iruditegia 

 Erreferentziak 

 Kanpo estekak 

 Franz Beckenbauer jokalariari buruzko bideoa ikusgai

Kategoria:Munichtarrak
Kategoria:Alemaniako katolikoak
Kategoria:Alemaniako gizon futbolariak
Kategoria:Alemaniako futbol entrenatzaileak
Kategoria:Bayern Münchengo futbolariak
Kategoria:Hamburger SVgo futbolariak
Kategoria:Urrezko Baloiaren saridunak
Kategoria:UEFAko Txapeldunen Liga irabazi duten jokalariak